ΓΡΑΠΤΗ ΕΡΩΤΗΣΗ P-1168/00

υποβολή: Helena Torres Marques (PSE) προς την Επιτροπή

(10 Απριλίου 2000)

Θέμα: Παρακολούθηση της διαδικασίας ελευθέρωσης των αεροπορικών μεταφορών

Η ελευθέρωση των αεροπορικών μεταφορών, που πραγματοποιήθηκε με κοινοτική πρωτοβουλία, είχε ως κύριο στόχο τη βελτίωση της πρόσβασης των πολιτών της ΕΕ στο μεταφορικό αυτό μέσον.

Εθεωρείτο δεδομένο ότι η ελευθέρωση θα οδηγούσε σε μια σημαντική ώθηση του ανταγωνισμού μεταξύ των φορέων του τομέα των αεροπορικών μεταφορών, που θα είχε ως αποτέλεσμα:

- μεγαλύτερο αριθμό εταιριών για κάθε δρομολόγιο (αύξηση των δυνατοτήτων επιλογής του χρήστη)"

- μεγαλύτερο αριθμό πτήσεων (μεγαλύτερη ευχέρεια στην επιλογή πιο βολικού ωραρίου)"

- γενικευμένη μείωση των τιμών και βελτίωση της ποιότητας τωνπηρεσιών.

Μετά από μια πρώτη, πολλάποσχόμενη ως προς την επίτευξη των στόχων αυτών, φάση, διαπιστώνονται βαθμιαία παρεκκλίσεις οι οποίεςπονομεύουν τα επιδιωκόμενα αποτελέσματα.

Η λογική των συνασπισμών μεταξύ αερομεταφορέων, μέσω συγχώνευσης, κοινής εκμετάλλευσης πτήσεων ή άλλων εμπορικών διακανονισμών, παράγει σταδιακά καταστάσεις δεσπόζουσας θέσης, πολύ σοβαρότερες απ' ό, τι στο παρελθόν, που έχουν ιδιαίτερα επιζήμιες συνέπειες για τον καταναλωτή.

Αναφέρω ως παράδειγμα τη γραμμή Λισσαβόνας-Βρυξελλών:

- την αποκλειστική εκμετάλλευσή της έχει σήμερα ο όμιλος Qualiflyer (TAP+Sabena)"

- με την έναρξη της εαρινής περιόδου καταργήθηκε η νυκτερινή πτήση"

- σημειώθηκε σημαντική αύξηση των ναύλων και επιδείνωση των συνθηκών κράτησης θέσεων και ζητείται από πολύ νωρίς η προκαταβολή του αντιτίμου του εισιτηρίου"

- εξυπηρέτηση από μια μόνο θυρίδα ελέγχου εισιτηρίων (Qualiflyer), με αποτέλεσμα τη συμφόρηση και την απώλεια της εξατομικευμένης εξυπηρέτησης.

Δεδομένης της κατάστασης, παρακολουθεί η Επιτροπή ενδελεχώς την εξέλιξη των συνεπειών της ελευθέρωσης και σκοπεύει να παρέμβει σε περιπτώσεις όπως η προαναφερθείσα, για να διαφυλάξει τις αρχές στις οποίες βασίζεται η καθιέρωση της ελευθέρωσης των αεροπορικών μεταφορών στην ΕΕ;

Απάντηση της κας de Palacio εξ ονόματος της Επιτροπής

(3 Μαΐου 2000)

Η Επιτροπή επαγρυπνεί συνεχώς ώστε ναλοποιούνται ορθά οι κανονιστικές διατάξεις περί φιλελευθεροποίησης που αποτελούν το τρίτο και τελευταίο πακέτο για τις αερομεταφορές, και έχουν τεθεί σε ισχύ από 1ης Ιανουαρίου 1993, καθώς και προκειμένου να επιτευχθεί η πλήρης εφαρμογή, στον τομέα των αερομεταφορών, των κανόνων ανταγωνισμού που προβλέπει η συνθήκη ΕΚ. Στην ανακοίνωση της 20ης Ιανουαρίου 1999 με τίτλο: η Ευρωπαϊκή βιομηχανία αερομεταφορών: από την ενιαία αγορά στις προκλήσεις της παγκόσμιας αγοράς(1), παρουσίασε τα αποτελέσματα που επετεύχθησαν μετά από δέκα χρόνια φιλελευθεροποίησης της αστικής αεροπορίας στην Κοινότητα. Μολονότι τα αποτελέσματα αυτά είναι γενικά θετικά, η ανακοίνωση αναφέρει την απογοητευτική εξέλιξη των τιμών καιπογραμμίζει ότι οι αποκλίσεις της τιμής ανά χιλιόμετρο παραμένουν σημαντικές στο σύνολο της Κοινότητας.

Σε ό, τι αφορά ειδικότερα τη σύνδεση Λισσαβόνας-Βρυξελλών η Επιτροπή συμμερίζεται τον προβληματισμό που εξέφρασε το Αξιότιμο μέλος του Κοινοβουλίου σχετικά με το γεγονός ότι η σύνδεση αυτή αποτελεί αντικείμενο εκμετάλλευσης των αεροπορικών εταιρειών που ανήκουν αποκλειστικά και μόνο στην ομάδα Qualiflyer. Επί του παρόντος, σε βάθος, εξετάζει λεπτομερώς κατά πόσο οι συμφωνίες που έχουν συναφθεί στο πλαίσιο της ομάδας Qualiflyer είναι σύμφωνες με τις διατάξεις του άρθρου 81 (τέως άρθρο 85) της συνθήκης ΕΚ βάσει του οποίου απαγορεύονται οι συμφωνίες μεταξύ εταιρειών.

(1) COM(1999)182 τελικό.